C 252/32
EL
Επίσημη Εφημερίδα της Ευρωπαϊκής Ένωσης
17.7.2023
Δεύτερον, η Γαλλία παρέλειψε να λάβει τα αναγκαία μέτρα για να διασφαλίσει ότι σε 13 οικισμούς οι οποίοι διοχετεύουν τα αστικά τους λύματα στα αποχετευτικά δίκτυα σε ευαίσθητες περιοχές τα εν λόγω λύματα υποβάλλονται, πριν απορριφθούν, σε επεξεργασία αυστηρότερη από δευτερογενή ή ισοδύναμη επεξεργασία σύμφωνα με το άρθρο 5 της οδηγίας 91/271, τηρουμένων των παραμέτρων που ορίζονται στο παράρτημα Ι, σημείο B, της οδηγίας.
Τρίτον, η Γαλλία παρέλειψε να λάβει τα αναγκαία μέτρα για να διασφαλίσει ότι οι σταθμοί επεξεργασίας αστικών λυμάτων σε 87 οικισμούς σχεδιάζονται, κατασκευάζονται, λειτουργούν και συντηρούνται κατά τρόπο που να εξασφαλίζει επαρκείς αποδόσεις υπό όλες τις συνήθεις τοπικές κλιματικές συνθήκες, καθώς και ότι ο σχεδιασμός τους λαμβάνει υπόψη τις εποχιακές διακυμάνσεις του φορτίου σύμφωνα με το άρθρο 10 της οδηγίας 91/271.
Τέταρτον, η Γαλλία παρέλειψε να λάβει τα αναγκαία μέτρα για να διασφαλίσει ότι οι αρμόδιες αρχές ή οι ενδεδειγμένοι φορείς επιβλέπουν τις απορρίψεις από σταθμούς επεξεργασίας αστικών λυμάτων σε 87 οικισμούς, προκειμένου να επαληθεύσουν τη συμμόρφωση με τις απαιτήσεις του παραρτήματος I, σημείο B, ακολουθώντας τις διαδικασίες ελέγχου που ορίζονται στο παράρτημα I, σημείο Δ, όπως επιτάσσει το άρθρο 15, παράγραφος 1, πρώτη περίπτωση της οδηγίας 91/271.
(1)
Οδηγία 91/271/ΕΟΚ του Συμβουλίου, της 21ης Μαΐου 1991, για την επεξεργασία των αστικών λυμάτων (ΕΕ 1991, L 135, σ. 40).
Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 26 Απριλίου 2023 — Autorità per le Garanzie nelle Comunicazioni κ.λπ. κατά Telecom Italia SpA κ.λπ.
(Υπόθεση C-273/23, Autorità per le Garanzie nelle Comunicazioni κ.λπ.) (2023/C 252/35) Γλώσσα διαδικασίας: η ιταλική Αιτούν δικαστήριο Consiglio di Stato
Διάδικοι στην υπόθεση της κύριας δίκης Αναιρεσείοντες: Autorità per le Garanzie nelle Comunicazioni, Ministero dello Sviluppo Economico, Telecom Italia SpA Αναιρεσίβλητες: Telecom Italia SpA, Vodafone Italia SpA, Fastweb SpA, Autorità per le Garanzie nelle Comunicazioni, Tiscali Italia SpA, BT Italia SpA
Προδικαστικά ερωτήματα Πρέπει να γίνει δεκτό ότι η οδηγία 97/33/ΕΚ (1), και ειδικότερα το άρθρο της 5, και η οδηγία 2002/22/ΕΚ (2), και ειδικότερα το άρθρο της 13, οι οποίες έχουν κατά χρόνον εφαρμογή στα πραγματικά περιστατικά της υπόθεσης, καθώς και οι αρχές της διαφάνειας, της ελάχιστης στρέβλωσης της αγοράς, της απαγόρευσης των διακρίσεων και της αναλογικότητας έχουν την έννοια ότι: α) εθνική κανονιστική ρύθμιση μπορεί να επιβάλει ex lege την επέκταση στις επιχειρήσεις κινητής τηλεφωνίας των υποχρεώσεων συνεισφοράς στη χρηματοδότηση της μη δίκαιης επιβάρυνσης που συνεπάγεται η παροχή της σχετικής καθολικής υπηρεσίας, χωρίς να εξαρτά τη συγκεκριμένη ευχέρεια από την εξακρίβωση εκ μέρους της εθνικής ρυθμιστικής αρχής (ΕΡΑ) της ύπαρξης σχέσης ανταγωνισμού ή δυνατότητας υποκατάστασης μεταξύ των επιβαρυνόμενων επιχειρήσεων και της επιφορτισμένης με την παροχή της εν λόγω υπηρεσίας επιχείρησης εντός της ίδιας σχετικής αγοράς κατά το δίκαιο του ανταγωνισμού; β) η ΕΡΑ μπορεί, επιπροσθέτως ή αντί του κριτηρίου της δυνατότητας υποκατάστασης μεταξύ υπηρεσιών σταθερού και κινητού δικτύου, να χρησιμοποιεί, με σκοπό την εξακρίβωση του μη δίκαιου χαρακτήρα της επιβάρυνσης, περαιτέρω κριτήρια –και σε περίπτωση καταφατικής απάντησης, ποια κριτήρια– προκειμένου να θεμελιώσει υποχρέωση χρηματοδότησης των επιχειρήσεων κινητής τηλεφωνίας; (1) (2)
Οδηγία 97/33/ΕΚ του Ευρωπαϊκού Κοινοβουλίου και του Συμβουλίου της 30ής Ιουνίου 1997 για τη διασύνδεση στο χώρο των τηλεπικοινωνιών προκειμένου να διασφαλισθεί καθολική υπηρεσία και διαλειτουργικότητα, με εφαρμογή των αρχών παροχής ανοικτού δικτύου (ΟΝΡ) (ΕΕ 1997, L 199, σ. 32).
Oδηγία 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία καθολικής υπηρεσίας) (ΕΕ 2002, L 108, σ. 51).